ಇಂಗ್ಲಂಡ್‌ನ ಲಂಡನ್ ಆಡಳಿತಾತ್ಮಕ ಉಪವಿಭಾಗ‌ದ ಟೆಡ್ಡಿಂಗ್ಟನ್‌‌ನಲ್ಲಿ, ಷರ್ಮಾನ್‌ ಮ್ಯಾಕ್‌ಡೊನಾಲ್ಡ್‌ ಎಂಬ ಓರ್ವ ಪ್ರಶಸ್ತಿ-ವಿಜೇತ ನಾಟಕಕಾರ್ತಿ, ಹಾಗೂ ವಿಲ್‌ ನೈಟ್ಲಿ ಎಂಬ ಓರ್ವ ರಂಗಭೂಮಿ ಹಾಗೂ ದೂರದರ್ಶನ ನಟನ ಮಗಳಾಗಿ ನೈಟ್ಲಿ ಜನಿಸಿದಳು. ಅವಳ ತಂದೆ ಇಂಗ್ಲಿಷ್‌ ಮೂಲದವನಾಗಿದ್ದರೆ, ಅವಳ ತಾಯಿಯು ಸ್ಕಾಟಿಷ್‌ ಹಾಗೂ ಅರ್ಧ ವೆಲ್ಷ್‌ ತಲೆಮಾರಿಗೆ ಸೇರಿದವಳಾಗಿದ್ದಳು. 1979ರಲ್ಲಿ ಹುಟ್ಟಿದ ಕ್ಯಾಲೆಬ್ ಎಂಬ ಹಿರಿಯ ಸೋದರನನ್ನು ಅವಳು ಹೊಂದಿದ್ದಾಳೆ. ರಿಚ್ಮಂಡ್‌ನಲ್ಲಿ ವಾಸಿಸುತ್ತಿದ್ದ ನೈಟ್ಲಿ, ಸ್ಟಾನ್ಲೆ ಜೂನಿಯರ್‌ ಶಾಲೆ, ಟೆಡ್ಡಿಂಗ್ಟನ್‌ ಶಾಲೆ ಮತ್ತು ಎಶರ್ ಕಾಲೇಜುಗಳಲ್ಲಿ ತನ್ನ ಶಿಕ್ಷಣವನ್ನು ಪಡೆದಳು. ಅವಳಿಗೆ ಪದಾಂಧತೆಯ (ಡಿಸ್‌ಲೆಕ್ಸಿಯಾ) ಸಮಸ್ಯೆಯಿತ್ತು. ಆದಾಗ್ಯೂ, ಶಾಲೆಯಲ್ಲಿ ಅವಳೊಬ್ಬ ಯಶಸ್ವೀ ವಿದ್ಯಾರ್ಥಿನಿ ಎನಿಸಿಕೊಂಡಿದ್ದಳು. ಹೀಗಾಗಿ ಓರ್ವ ಪ್ರತಿಭಾಶೋಧದ ಮಧ್ಯವರ್ತಿಯ ನೆರವನ್ನು ಪಡೆದು ನಟನಾವೃತ್ತಿಯಲ್ಲಿ ಮುಂದುವರಿಯಲು ಅವಳಿಗೆ ಅನುಮತಿ ನೀಡಲಾಯಿತು. ಕೇವಲ ಮೂರು ವರ್ಷದವಳಷ್ಟಿರುವಾಗಲೇ ತನಗೋರ್ವ ಪ್ರತಿಭಾಶೋಧದ ಮಧ್ಯವರ್ತಿ ಬೇಕೆಂದು ಆಕೆ ಕೋರಿಕೊಂಡಿದ್ದಳು ಮತ್ತು ಆಕೆಗೆ ಆರು ವರ್ಷವಾದಾಗ, ಕಷ್ಟಪಟ್ಟು ಅಧ್ಯಯನ ಮಾಡಿದ್ದಕ್ಕಾಗಿ ಅವಳ ತಾಯಿಯಿಂದ ಒಂದು ಬಹುಮಾನದ ರೂಪದಲ್ಲಿ ಮಧ್ಯವರ್ತಿಯ ವ್ಯವಸ್ಥೆಯಾಯಿತು. ತನ್ನ ಬಾಲ್ಯದ ಅವಧಿಯಲ್ಲಿ "ನಟನಾವೃತ್ತಿಯ ಕುರಿತು ತಾನು ಸ್ಥಿರಮನಸ್ಕಳಾಗಿದ್ದಾಗಿ" ನೈಟ್ಲಿ ಹೇಳಿಕೊಂಡಿದ್ದಾಳೆ. "ಆಫ್ಟರ್‌ ಜೂಲಿಯೆಟ್‌" (ಅವಳ ತಾಯಿಯಿಂದ ಬರೆಯಲ್ಪಟ್ಟಿದ್ದು) ಮತ್ತು "ಯುನೈಟೆಡ್‌ ಸ್ಟೇಟ್ಸ್‌" (ಅವಳ ಆ ಕಾಲದ ನಾಟಕ ಶಿಕ್ಷಕ ಇಯಾನ್‌ ಮೆಕ್‌ಷೇನ್‌ನಿಂದ ಬರೆಯಲ್ಪಟ್ಟಿದ್ದು; ಇವನಿಗೂ "ಡೆಡ್‌ವುಡ್‌" ನಟನಿಗೂ ಯಾವುದೇ ಸಂಬಂಧವಿರಲಿಲ್ಲ) ಸೇರಿದಂತೆ ಅನೇಕ ಸ್ಥಳೀಯ ಹವ್ಯಾಸಿ ನಿರ್ಮಾಣಗಳಲ್ಲಿ ಆಕೆ ಅಭಿನಯಿಸಿದಳು.

ಆರಂಭಿಕ ಜೀವನ
ಮಾಧ್ಯಮದ ಗಮನ
ವೃತ್ತಿಜೀವನ
ಚಲನಚಿತ್ರಗಳ ಪಟ್ಟಿ